
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 32P/14/2026 2326200317 01. 06. 2026 JUDr. Andrea Sátorová ECLI:SK:OSGA:2026:2326200317.3
Rozsudok bez odôvodnenia Okresný súd Galanta v konaní vedenom pred sudkyňou JUDr. Andreou Sátorovou vo veci starostlivosti súdu maloleté deti A.: B., nar. XX.XX.XXXX a C., nar. XX.XX.XXXX, obaja bytom ako otec, v konaní zastúpené Úradom práce, sociálnych vecí a rodiny Galanta, deti rodičov - matky: D. A., E. F., nar. XX.XX.XXXX, trvale bytom G. XXXX/XX, H., zast. I. G. A., advokát so sídlom Škultétyho 1597/7, Topoľčany, a otca: I. A., nar. XX.XX.XXXX, trvale bytom J. D. XXX, zast. AK PRINC & PARTNERS s.r.o., advokátska kancelária so sídlom Štefánikova 26, Trnava, o návrhu otca na zvýšenie výživného na maloleté deti, takto rozhodol: I. Schvaľuje sa rodičovská dohoda v tomto znení: Zvyšuje sa vyživovacia povinnosť na maloletého B. zo sumy 110,- eur mesačne na sumu 200,- eur mesačne, na maloletého C. zo sumy 80,- eur mesačne na sumu 120,- eur mesačne počnúc dňom podania návrhu, kde výživné je splatné vždy do 15. dňa toho ktorého mesiaca vopred k rukám otca. Dlžné výživné za obdobie od 27.01.2026 do 31.05.2026 v sume 374,50 eur na maloletého B. a v sume 166,45 eur na maloletého C. sa povoľuje matke splácať v splátkach po 40,- eur mesačne na každé maloleté dieťa spolu s bežným výživným, počnúc vykonateľnosťou rozsudku, pod stratou výhody splátok, a to až do zaplatenia k rukám otca. II. Týmto dochádza k zmene rozsudku Okresného súdu Galanta číslo konania: XXX/XXX/XXXX – 339 zo dňa 15.02.2024 v časti vyživovacej povinnosti. III. Žiaden z účastníkov nemá nárok na náhradu trov konania. Poučenie: Proti výroku I. tohto rozsudku, ktorým bola schválená rodičovská dohoda, nie sú rodičia oprávnení podať odvolanie (§ 122 CMP). Proti výroku II. a III. nemožno podať odvolanie, nakoľko sa tohto svojho práva účastníci konania v súlade s ustanovením § 368 Civilného sporového poriadku po vyhlásení rozhodnutia pred súdom účinne vzdali. Písomné vyhotovenie rozsudku v zmysle § 221 písm. a/ CSP neobsahuje odôvodnenie. Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku alebo návrh na nariadenie výkonu rozhodnutia podľa § 370 a nasl. CMP. Rozsudok je v časti výživného vykonateľný doručením (§ 44 CMP).

